cyanic-selkie/wikianc huggingface dataset:
Petter Granberg
Seuraura
Kaudella 2010–2011 Granberg pelasi Elitserienissä 22 runkosarja- 11 playoff-ottelua tehden kaksi syöttöpistettä. Hän voitti kauden päätteeksi Elitserien-hopeaa. Granberg pelasi kauden aikana myös yhden ottelun lainalla I-divisioonajoukkue Piteå HC:ssa. Kaudella 2011–2012 hän pelasi syys-lokakuun vaihteessa kolme ottelua lainalla HockeyAllsvenskanin IF Sundsvall Hockeyn riveissä. Granberg pelasi kauden aikana Elitserienissä yhteensä 38 runkosarjaottelua tehopistein 1+3=4 sekä 19 playoff-ottelua tehopistein 1+1=2. Hän voitti Elitserien-hopeaa keväällä 2012.
Granberg teki toukokuussa 2012 kolmivuotisen tulokassopimuksen Maple Leafsin kanssa. Hän pelasi kuitenkin sopimuksen ensimmäisen sopimuskautensa 2012–2013 lainalla Skellefteåssa. Granberg kärsi kauden aikana loukkaantumisista ja hän oli varsinkin solisluumurtuman vuoksi kuukausia sivussa ja palasi kaukaloihin vasta helmikuussa 2013. Granberg pelasi runkosarjassa lopulta vain 13 ottelua. Hän kuului kuitenkin Skellefteån kevätkauden onnistujiin, voitti kauden päätteeksi Ruotsin-mestaruuden sekä valittiin myös A-maajoukkueeseen.
Kaudeksi 2013–2014 Granberg siirtyi Toronto Maple Leafsin organisaatioon. Hän aloitti kautensa farmijoukkue Toronto Marliesissa, AHL:ssä, jossa Granberg pelasi lähes koko kauden tehden 73 runkosarjaottelussa tehot 2+5=7 sekä 14 playoff-ottelussa kaksi syöttöpistettä. Hänellä oli runkosarjassa Marliesin paras teholukema (+19). Granberg teki NHL-debyyttinsä runkosarjan viimeisellä kierroksella 12. huhtikuuta 2014 vieraissa Ottawa Senatorsia vastaan. Kaudella 2014–2015 hän pelasi seitsemän NHL-ottelua ilman tehopisteitä. Kesäkuussa 2015 Granberg teki vuoden mittaisen jatkosopimuksen Maple Leafsin kanssa.
Lokakuussa 2015 Granberg sai akillesjännevamman. Kuntouduttuaan Maple Leafs asetti hänet siirtolistalle marraskuussa. Granberg ei pelannut organisaatiossa otteluakaan, kunnes Nashville Pretors nappasi hänet listalta. Granberg pelasi Predatorissa kauden 2015–2016 aikana 27 runkosarjaottelua tehden kolme syöttöpistettä. Farmijoukkue Milwaukee Admiralsissa hän pelasi kuusi ottelua. Heinäkuussa 2016 Granberg teki kaksivuotisen ja yksisuuntaisen jatkosopimuksen Predatorsin kanssa.
Maajoukkueura
Granberg pelasi MM-kilpailuissa vuosina 2013 ja 2015, joista ensimmäinen turnaus päättyi maailmanmestaruuteen. Yhteensä hän on pelannut 17 A-maaottelua tehden kaksi syöttöpistettä. Granberg teki A-maajoukkuedebyyttinsä Czech Hockey Gamesin toisessa ottelussa 27. huhtikuuta 2013 Brnossa Tšekkiä vastaan.
Granberg oli myös voittamassa alle 20-vuotiaiden maailmanmestaruutta vuonna 2012 ja alle 18-vuotiaiden MM-hopeaa vuonna 2010. Hän pelasi myös alle 19-vuotiaiden World Junior A Challengessa vuonna 2009.
Muuta
Granbergin pikkuveljet Nils ja Fredrik pelaavat myös jääkiekkoa puolustajina. Nils pelaa Hockeyettan-joukkue Sollefteå HK:ssa ja Fredrik Skellefteå AIK:n junioreissa. Heidän velipuolensa David Rundblad on puolustajana NHL-tasolla.
Järki, arvot ja välineet
Järki, arvot ja välineet: Kulttuurifilosofisia esseitä on Ilkka Niiniluodon artikkelikokoelma, joka on ilmestynyt Otavan kustantamana vuonna 1994.
Uskonnonfilosofia (vuoden 2003 kirja)
Uskonnonfilosofia on WSOY:n vuonna 2003 julkaisema artikkelikokoelma uskonnonfilosofiasta. Teoksen ovat toimittaneet Timo Helenius, Timo Koistinen ja Sami Pihlström.
Vastaanotto
Ilkka Pyysiäinen kirjoitti Tieteessä tapahtuu -lehden arvostelussa, että teos on toimitettu edustamaan pääosin uskonnollista filosofiaa. Kristilliseen teologiaan keskittymisen kautta ei voi sanoa kovin paljon uskonnosta yleisenä inhimillisenä ilmiönä. Pyysiäinen korostaa, että uskontojen tutkimus tuottaa uskonnollisuudesta tietoa, jonka pohjalta uskonnon käsitettä voidaan eritellä. ”Ellei tätä tietoa oteta huomioon, uskonnonfilosofiasta tulee pelkkää spekulaatiota, joka kuvastaa vain filosofin omaa käsitystä uskonnosta”, Pyysiäinen sanoo.
Pyysiäinen arvostelee myös teokseen ateismia käsittelevän artikkelin kirjoittaneen Ilkka Niiniluodon tavoin teologista käsitystä uskonnosta wittgensteinilaisena kielipelinä. Pyysiäisen mukaan uskonnon tutkimus voi vahvistaa, että suurin osa uskovaisista vaikuttaa ajattelevan, että heidän uskomuksensa koskevat todellisia olioita, joilla on oikeasti vaikutuksia todellisuudessa. ”Fideismi on epätoivoinen yritys varata uskonnolle edes pienen pieni nurkka, jossa kyyhöttää suojassa kaikelta mahdolliselta kritiikiltä”.
The Rasmus (albumi)
The Rasmus on The Rasmuksen kahdeksas albumi, joka julkaistiin 18. huhtikuuta 2012. Levyn ensimmäinen single on I'm a Mess ja toinen single on Stranger. Albumi on pääosin yhtyeen omaa tuotantoa.
Albumi ylsi ensimmäisellä listaviikollaan Suomen virallisen listan sijalle 3 ja pysyi listalla 14 viikkoa.
Kappaleet
Kaikki kappaleet san. ja säv. The Rasmus
Yhdeksänmenetelmä
Yhdeksänmenetelmä eli yhdeksänkoe on sääntö, jolla voidaan selvittää, onko annettu luku jaollinen yhdeksällä, sekä siihen perustuva keino lasku­toimituksen tuloksen tarkistamiseksi.
Jaollisuus yhdeksällä ja jakojäännös
Luku on jaollinen yhdeksällä, jos ja vain jos sen numeroiden summa on jaollinen yhdeksällä.
Esimerkiksi luku 738 on jaollinen 9:llä, koska 7+3+8 = 18, joka on jaollinen 9:llä, koska 1+8 = 9. Luku 861 sen sijaan ei ole, koska 8+6+1=15, joka ei ole jaollinen 9:llä.
Vastaavalla tavalla voidaan myös selvittää, onko luku jaollinen kolmella. Esimerkiksi 861 on jaollinen kolmella, koska 8+6+1 = 15, jonka on jaollinen kolmella. Luku 952 sen sijaan ei ole, koska 9+5+2 = 16, joka ei ole jaollinen kolmella.
Yhdeksänkokeella voidaan myös varsinaista jakolaskua suorittamatta päätellä, mikä on annetun luvun jakojäännös yhdeksällä (tai kolmella) jaettaessa. Tämä jakojäännös on nimittäin sama kuin sen numeroiden summasta yhdeksällä (tai kolmella) jaettaessa saatava jakojäännös. Jakojäännös saadaan, kun ensin lasketaan luvun numerot yhteen, ja jos saatu luku on suurempi kuin 9, lasketaan edelleen sen numerot yhteen ja näin jatketaan, kunnes saatu luku on pienempi kuin 10. Tällöin saatu luku on sama kuin etsitty jakojäännös, paitsi jos tulokseksi saadaan 9, jolloin jakojäännös on 0 eli jako menee tasan. Esimerkiksi luvusta 1 673 saadaan täten 1+6+7+3 = 17, siitä edelleen 1+7 = 8, joten tämän luvun jakojäännös 9:llä jaettaessa on 8. Kun yhdeksällä jaettaessa saatu osamäärä esitetään desimaalilukuna, siinä toistuu desimaalipilkun jäljessä tämä jakojäännös loputtomiin; esimerkiksi 1673/9 = 185,88888...
Menetelmä perustuu modulaariseen aritmetiikkaan. Kymmenjärjestelmän mukaisesti kirjoitettu luku, jossa on peräkkäin annetut numeromerkit a1, a2... an, tarkoittaa itse asiassa summaa Esimerkiksi 2 357 = 2 · 103 + 3 · 102 + 5 · 10 + 7.
Kun näin esitetystä luvusta vähennetään sen numeroiden summa, joka on saadaan erotukseksi
ja koska luvut, jotka saadaan vähentämällä 1 jostakin kymmenen potenssista (esimerkiksi 99, 999, 9999 jne) ovat aina jaollisia yhdeksällä, on myös näin saatu erotus aina yhdeksällä jaollinen. Sen vuoksi luvun numeroiden summasta jää yhdeksällä jaettaessa aina sama jakojäännös kuin alkuperäisestä luvustakin; erikois­tapauksessa nolla, jos luku on yhdeksällä jaollinen.
Laskutoimitusten tuloksen tarkistaminen
Olkoon a = 9d+e ja b = 9f+g, missä d, e, f ja g ovat positiivisia kokonaislukuja, joista e ja g ovat pienempiä kuin 9. Tällöin luvut e ja g ovat samalla lukujen a ja b jakojäännökset 9:llä jaettaessa. Lukujen a ja b summa on ja tulo
Näistä lausekkeista nähdään, että summan a+b jakojäännös 9:llä jaettaessa on joko e+g tai muu luku, josta 9:llä jaettaessa jää jako­jäännökseksi e+g (toisin sanoen jokin luku, joka on kongruentti e+g:n kanssa modulo 9.) Vastaavasti tulon ab jako­jäännös joko eg tai muu luku, josta 9:llä jaettaessa jää jako­jäännökseksi eg, toisin sanoen luku, joka on kongruentti eg:n kanssa modulo 9. Koska luvun jakojäännös 9:llä jaettaessa voidaan lyhyesti, usein päässälaskunakin, määrittää edellä selostetulla menetelmällä, voidaan tätä seikkaa useissa tapauksissa käyttää hyväksi yhteen- tai kertolaskua suoritettaessa mahdollisesti tehdyn virheen paljastamiseen.
Menetelmä on ilmeisesti keksitty Intiassa, jossa sen tunsi jo 900-luvulla Aryabhata II, Mahasiddhanta-teoksen kirjoittaja. Euroopassa se tuli tunnetuksi arabien välityksellä, ja sen esitteli jo Fibonacci teoksessaan Liber Abaci. Se tulikin jo keskiajalla hyvin suosituksi, ja sitä on paljon käytetty varsinkin kynällä ja paperilla suoritettujen lasku­toimitusten tarkistamiseen, koska tällaisissa laskuissa huolimattomuus­virheet ovat hyvin yleisiä. Viime vuosikymmeninä se on kuitenkin menettänyt merkitystään, kun lasku­toimitukset yhä yleisimmin suoritetaan koneellisesti.
Menetelmällä voidaan kuitenkin vain todeta, että jos näin saadut luvut eivät täsmää, lasku­toimituksen tulos on virheellinen. Jos sen sijaan luvut täsmäävät, tulos voi olla oikein, mutta ei välttämättä ole, sillä jos oikean tuloksen ja saadun virheellisen tuloksen erotus on jaollinen yhdeksällä, menetelmä ei virhettä paljasta. Että yhdeksän­menetelmällä saadut luvut täsmäävät, on siis välttämätön, mutta ei riittävä ehto sille, että varsinaisen lasku­toimituksen tulos on oikea. Tämän vuoksi menetelmää tuloksen tarkastus­keinona on pidetty vähän­arvoisenakin.
Kertolasku
Kertolaskun tarkistaminen yhdeksän­menetelmällä suoritetaan laskemalla ensin jokaisen tulon tekijän numeroiden summa. Sen jälkeen nämä summat kerrotaan keskenään. Jos saatu tulo on kymmenen tai suurempi, sen numerot lasketaan yhteen, ja jos saatu summa on edelleen kymmenen tai suurempi, sen numerot lasketaan yhteen, ja näin jatketaan, kunnes saadaan kymmentä pienempi luku.
Vastaavalla tavalla lasketaan myös tulon numerot yhteen. Jos niiden summa on suurempi tai yhtä kuin kymmenen, sen numerot lasketaan yhteen ja näin jatketaan, kunnes saadaan kymmentä pienempi luku. Tämän luvun on oltava sama, joka edellä saatiin tulon tekijöiden avulla. Ellei näin ole, laskutoimituksen tulos on virheellinen. Jos taas luvut täsmäävät, laskutoimituksen tulos voi olla oikea.
Oletetaan, että esimerkiksi on laskettu 17\cdot 35. Tällöin luvun 17 numeroiden summa on 8 ja luvun 35 vastaava summa niin ikään 8. Kun nämä kerrotaan keskenään, saadaan luku 64, jonka numeroiden summa on 6+4=10, josta edelleen saadaan luku 1. Tähän lukuun on siis päädyttävä, kun tulon numerot lasketaan yhteen ja näin jatketaan, kunnes päästään kymmentä pienempään lukuun.
Mainittujen lukujen tulo on, jonka numeroiden summa on 5+9+5= 19, ja siitä saadaan näin jatkamalla edelleen 1+9=10 ja lopulta 1+0=1. Tulos siis täsmää. Mutta jos tuloksi olisi laskuvirheen vuoksi saatu esimerkiksi luku 585, voitaisiin todeta, että 5+8+5 = 18 ja 1+8=9, mikä osoittaa, että tämä tulos on virheellinen. Jos sen sijaan tulokseksi olisi virheellisesti saatu 586, numeroiden summaksi saataisiin 5+8+6=19 sekä edelleen 1+9=10 ja 1+0=1, joten yhdeksän­menetelmä ei tässä tapauksessa paljastaisi virhettä. Tosin tässä tapauksessa tuloksen virheellisyys olisi muutoinkin helposti todettavissa siitä, että toinen tekijöistä on viidellä jaollinen, mutta saatu (virheellinen) tulo ei.
Yhteenlasku
Vastaavalla tavalla yhdeksän­menetelmää voidaan käyttää myös yhteen- ja vähennyslaskun tuloksen tarkistamiseen.
Mainittujen lukujen summa on 36 994 + 99 363 = 136 357. Sen numeroiden summa on, josta samoin jatkettaessa saadaan 2+5=7\,. Tulos siis täsmää. Mutta jos tuloksi olisi laskuvirheen vuoksi saatu esimerkiksi luku 136 347, voitaisiin todeta, että, josta edelleen olisi saatu luku 2+4=6, mikä osoittaa, että tämä tulos on virheellinen. Jos kuitenkin virheelliseksi tulokseksi olisi saatu esimerkiksi 135 367, siitäkin saataisiin numeroiden summaksi 25 ja edelleen 7, joten tässä tapauksessa menetelmä ei paljastaisi virhettä.
Apukeinoja
Jos lukuun lisätään tai siitä vähennetään mikä tahansa 9:llä jaollinen luku, saadaan luku, josta edellä selitetyllä tavalla numeroiden summia laskettaessa päädytään lopulta samaan lukuun kuin alkuperäisestäkin. Tämän vuoksi laskutoimituksia yhdeksän­menetelmällä tarkistettaessa voidaan luvussa mahdollisesti olevat yhdeksiköt korvata nollilla tai jättää kokonaan poiskin, minkä jälkeen summa on päässä­laskuna helpommin laskettavissa. Esimerkiksi luku 199 999 992 voidaan täten korvata luvulla 12, josta numeroiden summa (3) on helposti laskettavissa.
Joskus on myös mahdollista ryhmitellä luvun numeroita siten, että niistä joidenkin summa on 9, jolloin tällaiseen ryhmään kuuluvat numerot voidaan jättää huomioon ottamatta. Esimerkiksi luvusta 17 382 saadaan täten (1+8)+(7+2)=3, josta päädytään lukuun 3.
Moduli 9 -tarkistusmerkki
Yhdeksänmenetelmän pohjalta on kehitetty myös nimellä Moduli 9 tunnettu tarkistus­merkin laskenta­menetelmä, joka hieman erilaisina muunnelmina on käytössä muun muassa matkashekkien ja eurosetelien sarja­numeroissa sekä muuntogeenisten organismien tunnisteissa. Esimerkiksi matka­shekkien sarja­numeron viimeinen merkki eli tarkistusmerkki valitaan siten, että sarja­numero kokonaisuudessaan on jaollinen yhdeksällä, toisin sanoen sarja­numeroina käytetään vain yhdeksällä jaollisia lukuja. Tämän menetelmän heikkoutena on kuitenkin, ettei se havaitse virheitä, jotka aiheutuvat kahden numeron vaihtumista keskenään, ei myöskään numeron 0 tai 9 lisäämistä tai poistamista numeroiden välistä taikka 0:n vaihtumista 9:ksi tai päinvastoin.
Muissa lukujärjestelmissä
Kaikilla kokonais­luvuilla luvuilla a ja n pätee:
Toisin sanoen an – 1 on jaollinen luvulla n–1. Tästä seuraa, että yhdeksän­menetelmää vastaava sääntö pätee sovelletuksi muissakin luku­järjestelmissä, ei ainoastaan kymmenjärjestelmässä: jos järjestelmän kantaluku on n, mieli­valtainen luku on jaollinen luvulla n–1, jos ja vain jos sen numeroiden summa tässä järjestelmässä ilmaistuna on jaollinen luvulla n–1. Esimerkiksi kahdeksan- eli oktaalijärjestelmässä kantalukuna on 8, ja luvun 7 kerrannaisia tässä järjestelmässä ovat esimerkiksi 16, 25, 34, 43, 52, 61, 70 ja 77 jotka vastaavat kymmen­järjestelmän lukuja 14, 21, 28, 35, 42, 49, 56 ja 63. Kaikissa edellä mainituissa oktaali­luvuissa numeroiden summa on seitsemällä jaollinen. Myös menetelmä yhteen- ja kertolaskun summan tarkistamiseksi pätee sellaisenaan muissakin luku­järjestelmissä.
Sirkustirehtööri (Dumbo)
Sirkustirehtööri (eng. Ringmaster) on Disneyn vuoden 1941 Dumbo-elokuvassa esiintyvä hahmo. Sirkustirehtööri kuvataan kaljuna tukevana miehenä, jolla on valkoinen paita, kirkkaanpunainen frakki, korkea hattu, jossa on vihreä raita ja pitkät mustat viikset. Sirkustirehtööri johtaa omaa sirkustaan ja pitää mukanaan ratsupiiskaa komentaakseen sirkuseläimiä. Elokuvan alussa sirkustirehtööri nähdään käskemässä väkeään junan kyytiin, joka lähtee liikkeelle. Myöhemmin sirkustirehtööri nähdään johtamassa sirkusparaatia heidän saavuttua ensimmäiseen kaupunkiinsa esiintymään. Kun Dumbon äiti yrittää puolustaa Dumboa häntä kiusaavilta lapsilta ja aiheuttaa sirkustirehtöörin joutumisen vedellä täytettyyn altaaseen, hän raivostuu ja vangitsee Dumbon äidin häkkiin kahlittuna rangaistukseksi. Myöhemmin sirkustirehtööri keskustelee apulaisensa kanssa ohjelmanumerosta joka on tehdä norsupyramidi, mutta hän ei keksi loppuhuipennusta. Myöhemmin sirkustirehtöörin nukkuessa, Timothy-niminen hiiri kuiskaa tämän korvaan idean käyttää Dumboa loppuhuipennuksena. Seuraavana päivänä esityksen aikana sirkustirehtööri komentaa norsut muodostamaan pyramidin ja määrää Dumbon hyppäämään pyramidin huipulle lippua heiluttaen, mutta Dumbo kompastuu korviinsa ja aiheuttaa pyramidin sortumisen ja sirkusteltan tuhoutumisen sirkustirehtöörin kauhuksi. Tämän seurauksena sirkustirehtööri tekee Dumbosta pellen ja määrää tämän esiintymään yhdessä sirkuspellejen kanssa nöyryyttävissä esityksissä. Myöhemmin erään esityksen aikana Dumbo sirkustirehtöörin hämmästykseksi lentää korviensa avulla hypättyään korkeasta tornista ja saa sirkustirehtöörin jälleen lentämään vedellä täytettyyn altaaseen. Tämän jälkeen sirkustirehtööri tekee Dumbosta sirkuksensa tähden ja vapauttaa hänen äitinsä vankeudestaan ja antaa Dumbolle oman junavaunun.
Videopelissä Disney's Villains' Revenge sirkustirehtööri on yksi pelin pahiksista, jotka yrittävät muuttaa tarinan onnellisen lopun pahaksi. Sirkustirehtööri saa aikaan lopun, jossa Dumbo joutuu esiintymään pellenä jatkuvasti ja sirkus alkaa muistuttaa kauhuelokuvien aluetta, mutta hänen tekonsa kumotaan pelaajan ja Samu Sirkan ja Dumbon äidin toimesta.
Vuoden 2019 Dumbo-elokuvassa sirkustirehtöörin nimeksi kerrotaan Max Medici ja hän johtaa Medici Brothers -nimistä sirkusta. Elokuvassa Medici kertoi sirkukseen palaavalle Holt Farrierille tämän vaimon kuolemasta ja myyneensä tämän hevoset jättäen hänet ilman esiintymistä ja ostaneensa raskaana olevan Jumbo-nimisen norsun toiveenaan tehdä tämän norsuvauvasta uuden tähden sirkukseensa. Myöhemmin Medici määräsi piilottamaan norsunpoikasen poikkeuksellisen isot korvat. Korvien paljastuttua esiintymisen aikana yleisö nimesi norsunpoikasen Dumboksi ja Jumbon vahingossa aiheutettua häntä kaltoinkohdelleen hoitajan kuoleman, Medici vangitsi Jumbon ristien tämän "hulluksi elefantiksi" ja myi hänet takaisin tämän myyjälle puoleen hintaan. Medici piti Dumbon, mutta ei halunnut häntä vakaviin esityksiin ja laittoi Dumbon ja Holtin esiintymään pellenä. Erään esityksen aikana Dumbon kyky lentää korviensa avulla paljastui ja Dumbosta tuli sirkuksen tähti Medicin riemuksi. Myöhemmin Medici tekee liikemies V.A. Vandeveresta sirkuksensa osaomistajan. Vandervere erottaa Dumboa lukuun ottamatta sirkuksen henkilökunnan, mistä Medici järkyttyy. Myöhemmin Vandervene suunnittelee hankkiutuvansa eroon ostamastaan Dumbon äidistä, mutta Medicin apulaiset vapauttavat Dumbon ja tämän äidin ja Vandervenen yrittäessä estää heitä hän aiheuttaa oikosulun, mikä polttaa sirkuksen maan tasalle ja Medici nauraa Vandeverelle tämän epäonnea. Medici ottaa sirkuksen kokonaan itselleen ja nimeää sen "The Medici Family"-sirkukseksi antaen Holtille hevoset, jotta tämä voi taas esiintyä ja antaa enemmän vapautta sirkuseläimille. Elokuvassa sirkustirehtööriä esitti Danny DeVito.
(G)I-dle
(G)I-dle (kor. (여자)아이들, tyyliteltynä (G)I-DLE) on Cube Entertainmentin perustama eteläkorealainen tyttöbändi. Yhtyeeseen kuuluu viisi jäsentä, joita ovat Miyeon, Minnie, Soyeon, Yuqi ja Shuhua. Yhtye oli alun perin kuusijäseninen, kunnes Soojin jätti yhtyeen elokuussa 2021 julkisuuteen nousseen kiusaamisskandaalin takia. Yhtye debytoi toukokuussa 2018 julkaistulla EP:llä I Am.
Jäsenet
Nykyinen kokoonpano Entiset jäsenet
Suvilahti (Helsinki)
pienoiskuva|Suvilahden voimalaitoksen rakennuksia Suvilahti on Helsingin Sörnäisissä sijaitseva entinen energiatuotantoalue, josta on 2000-luvulla kehittymässä kulttuurikeskus. Suvilahden alue on valtakunnallisesti merkittävä rakennettu kulttuuriympäristö, jonka tiilisellä suojarakennuksella varustetulla kaasukellolla on Helsingin kaupunginmuseon mukaan merkittävä kaupunkikuvallinen asema. Suvilahti kuuluu Kalasataman osa-alueeseen.
Vuoden 2008 alusta lähtien suurinta osaa alueen rakennuksista on hallinnoinut Helsingin kaupungin omistama Kiinteistö Oy Kaapelitalo, lukuun ottamatta kaasukelloja, jotka ovat kaupungin hallinnassa. Kaasukellot kunnostettiin nelivuotisessa remontissa, ja niihin on suunniteltu tiloja kulttuurille.
Historiallinen rakennuskanta
pienoiskuva|vasen|Vanha höyryturbiinivoimalaitos tunnetaan kulttuuri- ja tapahtumakäytössä nimellä Kattilahalli. Suvilahti rakennettiin pääosin vuosina 1908–1911 sen jälkeen, kun energiantuotanto oli päätetty keskittää yhteen paikkaan Sörnäisten sataman tuntumaan. Sijainniltaan Suvilahti oli erinomainen vastaanottamaan merikuljetuksia, kuten kaasun ja sähkön tuottamista varten tarvittua kivihiiltä, sekä hyödyntämään tavaraliikennettä myös Sörnäisten satamarataa pitkin.
Alueella on jäljellä kaksi kaasukelloa ja yhdeksän muuta sähkön- ja kaasuntuotantoon liittyvää tai siihen käytettyä rakennusta.
Suvilahteen rakennettiin Helsingin ensimmäinen höyryturbiinivoimalaitos, joka valmistui vuonna 1909. Seuraavana vuonna valmistui kaasuntuotantolaitos. Tehdasrakennukset suunnittelivat arkkitehti Selim A. Lindqvist ja betonirakennesuunnittelun uranuurtaja insinööri Jalmar Castrén. Rakennuksissa on käytetty ensimmäistä kertaa Suomessa kantavana rakenteena teräsbetonia, 1900-luvun alkupuolella puhuttiin vielä rautabetonista. Rakennusten julkisivut ovat pääosin rapattua tiiltä.
Kaasukellot
pienoiskuva|vasen|Tiilikuorinen kaasukello (1910) pienoiskuva|Teräksinen kaasukello (1931) pienoiskuva|Tiilisen suojarakennuksen sisätila ala-asennossa olevan kaasusäiliön päältä nähtynä Suvilahden kaasukelloista vanhin eli tiilisellä suojarakennuksella varustettu kaasukello on valmistunut 1910 ja viereinen suurempi, ilman suojarakennusta oleva kaasukello, vuonna 1931. Ne poistettiin käytöstä 1990-luvulla. Tiilisen suojarakennuksen halkaisija on noin 40 metriä, teräskellon noin 50 metriä ja sen tukikehikon ylimmät rakenteet ovat noin 40 metrin korkeudella maanpinnasta. Kaasusäiliö alkaa jonkin verran maanpinnan alapuolelta. Tiilikuorisen kaasukellon kaasutilavuus on noin 30 000 kuutiota ja isomman kaasukellon noin 50 000 kuutiota.
Kaasukelloa käytettiin kaasuvarastona. Siinä oli pohjalla teräksinen vedellä täytetty allas. Altaassa oli kolmesta sisäkkäisestä kaasutiiviisti toisiinsa liitetystä sylinteristä muodostuva teleskooppisesti nouseva laitteisto, sisimmässä sylinterissä on katto. Kun kaasua virtasi kaasukelloon enemmän kuin sitä poistui kulutukseen, teleskooppiset säiliöt nousivat kaasun tilavuuden kasvaessa. Kun kaasua kulutettiin enemmän kuin tuotettiin, teleskooppisäiliöt laskivat. Sisimmän sylinterin paino sai aikaan kaasuverkostossa olevan paineen. Kaasu virtasi kelloon ja kellosta putkia pitkin, kellon pohjan kautta. Kun Helsingin kaasuverkostossa siirryttiin jakelemaan maakaasua, tarve kaasun varastointiin lakkasi.
Suvilahden kaasukellot ovat Turun kaasukellon lisäksi ainoat Suomessa säilyneet kaasukellot. Helsingissä sijaitsi kaasukello myös Eteläisen Rautatiekadun ja Runeberginkadun kulmauksessa, vuonna 1907 rakennettu kaasukello purettiin 1960-luvulla. Viipuriin rakennetut kaasukellot on kaikki purettu, viimeksi rakennettu kaasukello valmistui 1930 ja se purettiin neuvostoaikana, maakaasu teki sen tarpeettomaksi.
Ganymedes (mytologia)
right|thumb|Ganymeden kaappaus, [[Rubens|Peter Paul Rubens, 1611]] Ganymedes oli kreikkalaisen mytologian mukaan jumalten juomanlaskija. Hän ei aluksi suinkaan ollut jumala vaan tavallinen mies, jonka kauneus herätti ylijumala Zeuksen mielenkiinnon. Zeus pyysi Ganymedestä rakastajakseen ja tämä suostui saaden näin ikuisen elämän ja kauneuden.
Suvilahti (Helsinki)
Kaasukellot
Helsingin kaupunki alkoi puhdistaa ja kunnostaa molempia kaasukelloja samanaikaisesti syksyllä 2016. Tiilikuorisen kaasukellon teleskooppirakennetta alettiin purkaa syksyllä 2016, ja isomman kaasukellon vastaava purettiin jo aiemmin. Tiilisen kaasukellon suojarakennuksen peruskorjaus maksoi 18,2 miljoonaa euroa. Kunnostettuja tiloja kaavailtiin muun muassa kaupungin nuorisotoimen ja elävän musiikin yhdistyksen Elmun käyttöön. Myös Helsingin taidemuseo HAM:in muuttoa kaasukelloihin selvitettiin. Kumpikaan suunnitelma ei ole kuitenkaan edennyt.
Ganymedes (mytologia)
Toisen tarun mukaan Ganymedes oli Troijan kuninkaan kauneudestaan tunnettu poika, jonka Zeuksen kotka ryösti ja vei Zeukselle rakastajaksi ja jumalten juomanlaskijaksi.
Suvilahti (Helsinki)
Kulttuurikeskus
pienoiskuva|vasen|[[Flow Festival Suvilahden alueella vuonna 2015.]] pienoiskuva|Alueelle rakennettiin 2010-luvulla vapaaehtoisvoimin Suvilahti DIY Skatepark -niminen skeittipaikka. Suvilahti on toimintakonseptiltaan Kaapelitehdasta vastaava kulttuurikeskus. Alueen tiloja vuokrataan kulttuurialan toimijoille sekä sitä tukevalle elinkeinotoiminnalle.
Alueella on vuokralla valokuvausstudioita, kuvataiteilijoita, kirjailijoita ja yrityksiä. Alueen toimijoita ovat muun muassa kulttuurikeskus Oranssi, Studio Magito, joka on muuttanut alueelle keväällä 2006 ja Viro-keskus Eesti Maja, joka avautui Voimalaitos-rakennuksessa syksyllä 2010. Cirko – Uuden sirkuksen keskus aloitti toimintansa Kojehuone-rakennuksessa sen peruskorjauksen valmistuttua keväällä 2011. Sirkuskoulu Circus Helsinki muutti Voimalaitokseen vuonna 2013. Helsingin kaupungin kulttuurisen nuorisotyön tapahtumayksikkö ja Gloria muuttivat vuonna 2019 Tiivistämöön.
Näkyvimpiä ja suurimpia tapahtumia ovat kesäkuukausina alueella järjestettävät konsertit ja festivaalit. Vuosittaisia tapahtumia ovat muun muassa Flow Festival vuodesta 2007 ja Tuska, joka järjestettiin ensimmäistä kertaa Suvilahdessa vuonna 2011.
Suvilahden alue rakennuksineen siirtyi Kiinteistö Oy Kaapelitalon hallintoon vuoden 2008 alusta ja omistukseen vuonna 2010.
Tulevaisuus
Alueelle suunnitellaan hotellia, ravintoloita, liiketiloja ja toimistoja. Kaupungin tavoite on mahdollistaa Suvilahdessa festivaalien lisäksi pienempiä kulttuuritapahtumia, koko perheen tapahtumia sekä liikkumis- ja harrastetapahtumia. Uusi Suvilahti Event Hub -viihdekeskus hyväksyttiin kaupunginvaltuustossa huhtikuussa 2023. Sitä ennen Suvilahteen suunniteltiin tapahtuma- ja monitoimiareenaa, joka olisi ollut 17 000 hengen katsojakapasiteetillaan Pohjois-Euroopan suurin. Se ei kuitenkaan mahtunut alueelle. Areenaa on ehdotettu myös Hanasaareen.
Täydennysrakentamista on suunnitteilla myös kaasukellojen pohjoispuolelle. Niiden toteutus on kuitenkin mahdollista vasta sen jälkeen, kun Junatien ja Itäväylän uudistuksessa liittymäalueelta vapautuu tilaa. Uudisrakennuksissa pyritään ottamaan huomioon alueen kulttuurihistorialliset ja rakennustaiteelliset arvot.
Puuro
Puuro voidaan valmistaa esimerkiksi mikroaaltouunissa, kattilassa liedellä tai hauduttamalla uunissa. Mikroaaltouunissa valmistettavasta puurosta voidaan käyttää esimerkiksi nimitystä mikropuuro.
Puuroja voidaan myös valmistaa keittämättä; tällaisia puuroja kutsutaan tuore- tai raakapuuroiksi. Tuore- ja raakapuuroja valmistetaan laittamalla hiutaleet esimerkiksi illalla nesteeseen turpoamaan, ja aamulla puuro on valmis nautittavaksi. Nesteen määrää voi vaihdella mielensä mukaan tai korvaamalla sen esimerkiksi jogurtilla.
Ensimmäiset viittaukset veteen keitetystä puurosta löytyvät Egyptistä ajanlaskun alusta. Skandinaavisissa lähteissä puuro mainitaan 1000-luvun alun viikinkisaagoissa. Puuro on balttialainen lainasana, ja Kannaksella sanasta on tunnettu muoto putro. Savossa ja Karjalassa puuroa on kutsuttu nimellä huttu, ja itäisimmissä osissa Suomea venäläisillä nimillä kaassa tai kaassu. Ruotsalaista alkuperää oleva sana velli on tarkoittanut löysää puuroa.
Ravitsemuksessa
Vuonna 1995 tehdyssä australialaistutkimuksessa havaittiin, että maidon kanssa nautitun kaurapuuron tuottama kylläisyysvaikutus kesti kaksi kertaa pidempään kuin myslillä ja noin 1,8 kertaa pidempään kuin maissihiutaleilla.
Puuro ruoanlaitossa
Puuronkeitto voi olla myös välivaihe muun ruokalajin valmistamisessa. Esimerkiksi porkkanalaatikko perustuu riisi-, ohraryyni- tai mannapuuroon ja porkkanasoseeseen. Myös karjalanpiirakat täytetään yleensä riisipuurolla.
David Tomlinson
David Cecil MacAlister Tomlinson (7. toukokuuta 1917 Henley-on-Thames, Oxfordshire, Englanti – 24. kesäkuuta 2000 Westminster, Lontoo, Englanti) oli englantilainen elokuvanäyttelijä. Hänen kenties tunnetuin rooli on elokuvassa Maija Poppanen (1964), jossa hän näytteli Herra Pankkia. Hän on myös näytellyt muun muassa elokuvissa Riemukupla (1968) ja Hokkuspokkus taikaluudalla (1971).
Penelope (täsmennyssivu)
Penelope tarkoittaa muun muassa seuraavia:
Terveystarkastaja
Terveystarkastaja on julkinen työntekijä, joka tutkii terveysvaaroja monenlaisissa julkisissa paikoissa, ja sellaisen huomatessaan hänen on ryhdyttävä toimiin lieventääkseen tai poistamaan näitä vaaroja. Terveystarkastajan tehtäviä määrittävät elintarvikelain ja terveydensuojelulain lisäksi muun muassa kuluttajaturvallisuuslaki, tupakkalaki ja eläinsuojelulaki.
Työtehtävät
Usein yleisön käsitys terveystarkastajasta on henkilö, joka tutkii ravintoloita ja varmistaa niiden noudattavan hygieniastandardeja ja elintarvikehygieniaa koskevia määräyksiä. Kuitenkin useimmat terveystarkastajat tekevät laajempia työtehtäviä, mukaan lukien tarkastavat uimahallit, julkiset koulut, päiväkodit, ja muita sosiaalialan palvelulaitoksia (mm. vanhainkoteja). Terveystarkastajat usein myös tarkastavat kaivojen ja vesilaitosten kuntoa ja ottavat talousvesi- ja uimavesinäytteitä. Muihin tehtäviin kuuluvat mm. leirintäalue tarkastukset, erilaiset kuluttajaturvallisuustarkastukset (mm. leikkikentät, uimarannat) ja kauneushoitolatarkastukset. He voivat valvoa ja selvittää myös muita ympäristöterveydenhuollon valvonta-asioita, kuten eläintensuojeluasioita ja melu- ja hajuvalituksia. Terveystarkastajat tarkastavat asuntoja terveyshaittaepäilyn perusteella. Työnkuvaan kuuluu myös olennaisena osana toimistotyöt, eli tarkastuskertomusten, lausuntojen ja viranhaltijapäätösten tekeminen, sekä tarvittaessa määräysten antaminen. Terveystarkastajalla on lainsäädäntöön perustuva neuvonta- ja ohjausvelvollisuus.
Työolosuhteet
Health inspector
Jim Härtull
Anders Jim Erik Härtull (s. 11. maaliskuuta 1990 Vöyri) on suomalainen aktiiviuransa päättänyt yhdistetyn hiihtäjä. Hän nousi vuonna 2008 Ounasvaaran suomenmestaruuskilpailuissa kansalliseen ryhmään. Hän edusti Lahden Hiihtoseuraa. Härtull otti ensimmäisen kerran osaa miesten arvokisoihin hiihdon MM-kisoissa 2009 normaalimäen Gundersen-kilpailussa, jolloin hän sijoittui 51:nneksi. Oslon MM-kilpailuissa 2011 hän oli samalla sijalla suurmäen Gundersen-kilpailussa. Val di Fiemmen MM-kilpailuissa 2013 hän sijoittui normaalimäen Gundersen-kilpailussa 50:nneksi. Falunin MM-kilpailuissa 2015 hän oli normaalimäen Gundersen-kilpailussa 29:s ja suurmäen kilpailussa 27:s. Uransa parhaan arvokisamenestyksen hän saavutti Falunin MM-kilpailujen parisprintissä, (suurmäki HS 134 + 2×7,5 km hiihto) neljännen sijan yhdessä Ilkka Herolan kanssa.
Maailmancupissa Härtull saavutti ensimmäiset pisteensä Kuusamossa 26. marraskuuta 2011 oltuaan 24:s. Parhaimmillaan hän on ollut 21:s Klingenthalissa helmikuussa 2012 sekä Sapporossa tammikuussa 2015.
Toukokuussa 2017 Härtull ilmoitti lopettavansa aktiiviuransa yhdistetyn parissa.
József Sike
József Sike (s. 1. toukokuuta 1968 Eger) on unkarilainen riistamaaliampuja ja maailmanmestari.
Sike on saavuttanut MM-kilpailuista yhteensä neljä kultaista, kaksi hopeaista ja kuusi pronssista mitalia. Olympialaisissa hän on edustanut maataan Barcelonassa 1992, Atlantassa 1996 ja Sydneyssä 2000.
Gliese 1214
Gliese 1214 (GJ 1214) on 40 valovuoden päässä sijaitseva punainen kääpiötähti, jolla on eksoplaneetta GJ 1214 b. Planeetta kuuluu massaltaan supermaiden luokkaan, koska sen massa on noin 6.55 Maan massaa.
Docheiárioksen luostari
Docheiárioksen luostari (, myös Dohiarioksen luostari, Dokhiarioun luostari) on ortodoksinen luostari Athoksen autonomisessa luostaritasavallassa Kreikassa. Athoksen kahdenkymmenen luostarin välisessä hierarkiassa Docheiários on kymmenennellä sijalla.
thumb|left|160px|Kappeli Docheiárioksen luostarissa. Docheiárioksen luostari on perustettu alun perin mahdollisesti 900-luvun jälkimmäisellä puoliskolla. Sen perustajana pidetään Euthymiosta, joka oli Athanasios Athoslaisen oppilas ja Suuren lavran dokheiares eli eräänlainen tavaranhankkija ja kellarinvartija. Tästä Euthymioksen perustama luostari sai nimensä. Luostari sijaitsi alun perin lähellä Athoksen Dáfnin satamaa, mutta joutui noin vuonna 1030–1032 siirtymään nykyiselle paikalle merirosvojen vuoksi. Erityisesti 1300-luvulla luostari sai tukea Bysantin keisareilta. Seuraavina vuosisatoina luostari taantui. Luostarissa ei kuitenkaan ole ollut suuria tulipaloja, jotka ovat tuhonneet monet muut Athoksen luostarit. Luostarin uusi nousu alkoi 1600-luvulla. Siitä tuli stauropegiaalinen vuonna 1660. Luostari menetti kaiken omaisuutensa Kreikan vapaussodassa vuosina 1821–1831. Vuonna 2011 luostarissa oli 53 asukasta.
Luostari sijaitsee Athoksen niemimaan länsirannikon keskivaiheilla hieman pohjoiseen Xenofónin luostarista. Se on ensimmäinen luostari, joka tulee näkyviin kun matkataan laivalla Ouranoúpolista Dáfnin satamaan. Linnoitusmainen luostarikokonaisuus muistuttaa keskiaikaista kaupunkia. Luostarin nykyinen pääkirkko (katholikon) on rakennettu vuonna 1568 ja omistettu arkkienkeleille Mikael ja Gabriel. Kirkko on koristeltu rakentamisen yhteydessä kreetalaisen koulukunnan maalauksilla ja maalattu uudelleen vuonna 1855. Sen kellotorni on rakennettu 1700-luvulla. Luostariin kuuluu 12 kappelia sen sisäpuolella ja neljä sen ulkopuolella. Luostarin kirjastossa on 545 käsikirjoitusta ja yli 5 000 painettua kirjaa.
Luettelo televisiosarjan Salatut elämät esityskausista
Tämä on luettelo MTV3-kanavalla vuodesta 1999 alkaen esitetyn Salatut elämät -televisiosarjan kausista. Luettelot kausien jaksoista nimineen ja ikärajamerkintöineen ovat kunkin kauden omassa artikkelissa.
Ensimmäisiä jaksoja ei nimetty nykyisen nimeämistyylin mukaisesti, vaan ne nimettiin kronologisesti ”Osa 1”, ”Osa 2” jne. . Jaksot nimettiin nykytyylin mukaisesti vuonna 2003, kun MTV3 alkoi esittää sarjaa kesäuusintoina alusta lähtien. Uusille jaksoille on annettu ikäraja vuoden 2012 alusta alkaen. Kesästä 2013 alkaen esitettävät kesäuusinnat saivat myös ikärajamerkinnät.
Trypticon
Trypticon on fiktiivinen hahmo Transformers-universumissa, joka kuuluu pahoihin Decepticoneihin.
The Transformers
Alkuperäisessä The Transformers-sarjassa Trypticon on valtava taisteluasemaksi muuntautuva Decepticon, joka taisteluasemamuodossaan toimii myös Decepticonien Maan tukikohtana. Trypticon tuhosi Autobottien Arkki-aluksen hylyn ja sen keskustietokoneen, Teletraan 1:n.
KV2
KV2 on Ramses IV:n hauta Kuninkaiden laaksossa Uuden valtakunnan 20. dynastian ajalta.
Trypticon
War for Cybertron
Transformers: War for Cybertron -konsolipelissä Trypticon on Decepticonien avaruusasema. Kun Autobotit yrittivät Cybertronin ytimen sammuttua lähteä kotiplaneetaltaan, Megatron jätti Trypticonin varmistamaan, että kaikki Autobotit tuhoutuvat. Jetfire, Air Raid ja Silverbolt estivät Trypticonin aikeet ja pudottivat hänet alas. Iaconissa Optimus Prime, Bumblebee ja Ironhide nujersivat hänet pudottamalla hänet energonaltaaseen.
AS-203
thumb|250px|AS-203:n laukaisu AS-203 (tai SA-203) oli miehittämätön Saturn IB -kantoraketin lento Apollo-avaruusohjelmassa.
Sepik
Sepik on joki Papua-Uuden-Guinean pohjoisosassa. Sivuhaaroineen se on Kaakkois-Aasian ja Oseanian alueen suurin täysin luonnontilainen makeavetinen vesistö.
AS-203
AS-203:n päätehtävä oli tutkia painottomuuden vaikutuksia S-IVB:n tankin polttoaineeseen. Syy tähän oli, että S-IVB:n avulla astronauttien oli tarkoitus kiihdyttää alus pois Maan kiertoradalta kohti Kuuta. Insinöörit halusivat tutkia nestemäisen vedyn käyttäytymistä tankissa – asettuisiko se paikoilleen vai hölskyisikö se rauhattomasti. Tätä tarkoitusta varten tankki varustettiin 83 sensorilla ja kahdella TV-kameralla. Koska tällä lennolla oli tarkoitus tutkia tällaista tekniikkaa, mukana ei ollut komento- ja huoltomoduulia.
Sepik
Sepik saa alkunsa Uuden-Guinean Keskusylängöltä, Viktor Emanuelin vuorilta läheltä Indonesian vastaista rajaa. Se virtaa laajan tasankoalueen poikki erittäin runsaasti mutkitellen. Joki laskee Bismarckinmereen saaren pohjoisrannikolla, noin 100 kilometriä Wewakin kaupungista itään. Sepik päättyy mereen ilman suistoa ja samentaa meriveden 50 kilometrin matkalta rannikolta ulospäin. Joen varrella on noin 1500 järveä, näistä monet ovat ns. makkarajärviä. Vesistön suurin järvialue on Chambrijärvi. Sepikiä ympäröivän tasangon kasvillisuus muodostuu trooppisesta sademetsästä ja soista, ja sadekaudella joen ympäristöön muodostuu laajoja tulvatasankoja.
AS-203
Lento
Raketti laukaistiin 5. heinäkuuta 1966 kello 14.53.13 UTC Kennedyn avaruuskeskuksesta. S-IVB ja IU (Instrument Unit) kiersivät Maan neljä kertaa noin 188 kilometrin korkeudessa kuusituntisen lennon ajan.
Sepik
Sepik on purjehduskelpoinen neljän metrin syväyksellä 480 kilometrin matkan, ja kanootilla noin 900 kilometriä.
AS-203
Lento
Lennon tavoitteet saavutettiin ja neljän kierroksen jälkeen S-IVB paineistettiin, jotta saataisiin tietää paljonko painetta se kestää. Testin lopussa S-IVB räjähti palasiksi ylitettyään fyysisen kestävyytensä rajat.
Sepik
Sepikin valuma-alueella on pinta-alaa noin 80 000 km² ja siellä asuu noin 430 000 ihmistä. Jokilaaksoa asuttavien heimojen etninen kirjo on laaja jopa Papua-Uuden-Guinean mittapuulla. Alueella ei ole kuitenkaan kaupunkeja, teollisuutta tai kaivostoimintaa. Ensimmäinen eurooppalainen joella oli Otto Finsch vuonna 1885. Finsch myös purjehti jokea ylävirtaan noin 50 kilometrin matkan.
Isto Lysmä
Isto Erkki Olavi Lysmä (15. marraskuuta 1936 Rauma – 11. syyskuuta 2012 Helsinki ) oli suomalainen populaarikulttuuriin erikoistunut toimittaja. Hän toimi 1960-luvulla nuortenlehti Suosikin päätoimittajana ennen Jyrki Hämäläistä.
Isto Lysmä aloitti toimittajan uransa siirtymällä suoraan Tehtaanpuiston yhteiskoulun seitsemänneltä luokalta Helsingin Sanomien urheilutoimittajaksi. Vuonna 1963 Lysmä siirtyi kustantaja Mauri Linteran aloitteesta Suosikki-lehden päätoimittajaksi, ja Lysmän kaudella lehden levikki nousi parhaimmillaan 140 000 kappaleeseen. Lysmä siirtyi sitten 1968 toisen Linteran julkaiseman lehden Nyrkkipostin päätoimittajaksi ja jatkoi tässä tehtävässä aina vuoteen 1974 saakka jolloin Suomen Kuvalehdessä hänestä ollut juttu ”Sensaatiolehtien aika on ohi” tuotti Lysmälle potkut.
Lokakuussa 1970 Lysmä kirjoitti Nyrkkipostiin jutun, jossa hän vihjaili näyttelijä Ville-Veikko Salmisen seurustelevan vuoden 1968 Miss Suomen Leena Brusiinin kanssa. Salmisen yhteistyökumppani Spede Pasanen närkästyi jutusta ja kutsui Lysmän toimistolleen, jossa hän työnsi Lysmän eteen kirjoituskoneen ja vaati tätä kitrjoittamaan oikaisun. Muussa tapauksessa Pasanen uhkasi häntä perustamansa ”Musta käsi” -ryhmän kostolla. Lysmän saaman käsityksen mukaan ryhmään kuuluivat Pasasen lisäksi silloin paikalla olleet Ville-Veikko Salminen, Vesa-Matti Loiri, Simo Salminen ja Ere Kokkonen. Lysmä tunnusti jutun olleen täysin tuulesta temmattu ja selitti tarvinneensa lehteensä hyvän jutun etusivulle. Tämän jälkeen Pasasen nimi ei enää koskaan esiintynyt Nyrkkipostin sivuilla. Pasanen uhkasi "Musta käsi” -ryhmän kostolla myös Hymy-lehden toimittajaa Mika Lahtosta tämän jahdattua Pasasta ja Miss Suomen perintöprinsessaa Maria Drockilaa sensaatiojutun toivossa yli 25 vuotta myöhemmin.
Lysmä piti ohjenuoranaan kirjailija Kurt Vonnegutin lausetta ”Jos tosiasiat eivät ole hauskoja, viihteellisiä tai auta rikastumaan, niin hittoako niistä”. Lysmän vapaan suhtautumisen totuuteen kiteytti muuan työtoveri: ”Lysmän pahin painajainen on se, kun fakta tulee pimeällä kujalla vastaan.”
Lähteet
l
Torvikaiutin
pienoiskuva|[[Nipper katsoo Edisonin fonografin torvikaiuttimeen]] Torvikaiutin on keksintönä vanha. Jo tuhansia vuosia sitten ihminen käytti suuntainta eli alkeellista megafonia suunsa edessä huudon kantomatkan lisäämiseksi. Edistyneempi tapa käyttää kartiota samaan tarkoitukseen keksittiin myös jo kivikauden aikana. Idea on sinänsä yksinkertainen ja toimiva.
Suuntain/ torvi sekä lisää sekä äänen määrää että sen suuntaavuutta. Akustisen äänen määrä nousee jo yksinkertasellakin suuntaimella helposti 6 desibeliä, jolloin kantama kaksinkertaistuu. Kaiuttimen yhteydessä torvi tuli käyttöön samaisesta syystä. Gramofoni sai omintakeisen ulkonäön juuri siihen asennetusta torvesta.
Torvi parantaa merkittävästi kaiutinelementin liikkeen muuntumista ilmamassaa liikuttavaksi männäksi. Kaiutin on periaatteessa yksinkertainen muuntaja, joka muuttaa liikkuessaan ilmamassan tiheämmäksi/ harvemmaksi. Ääni tarvitsee aina etenemiseen väliainetta, joka on yleensä ilma. Ääniaallon pituus määrää taajuuden ja aallonkorkeus eli amplitudi määrää voimakkuuden.
Hyvin suunniteltu torvikaiutin on ääneltään hyvä, särötön ja tarkka.
Torven toimintaa säätelevät pääasiassa sen pituus, tilavuus, sekä kurkun ja suuaukon kokojen välinen suhde. Yleensä torvet jaetaan kolmeen ryhmään: Diskantti- keskialue ja bassotorvi.
Bengt Fjällberg
Bengt Fjällberg (s. 15. syyskuuta 1961 Tärnaby) on ruotsalainen entinen alppihiihtäjä.
Maailmancupissa Fjällberg sijoittui pujottelussa palkintokorokkeelle kaksi kertaa, sekä kymmenen parhaan joukkoon yhteensä 12 kertaa.
Fjällberg ja Ingemar Stenmark ovat keskenään pikkuserkkuja.
Germán Denis
Germán Denis (s. 10. syyskuuta 1981 Remedios de Escalada) on argentiinalainen jalkapalloilija, joka pelaa Italian Serie B:ssä Regginan joukkueessa. Hän on edustanut Italiassa Serie A:ssa Napolia, Udinesea ja Atalantaa sekä uransa alkupuolella alemmilla sarjatasoilla Cesenaa. Hän on aiemmin pelannut kotimaansa lisäksi myös yhden vuoden Perussa.
Denis pelaa hyökkääjän roolissa. Hän on ollut kaikissa pelaamissaan joukkueissa hyvä maalintekijä, niin myös Napolissa, jossa hän vei aloituskokoonpanopaikan kokeneelta uruguaylaiselta Marcelo Zalayetalta.
Denis teki ensimmäisen "virallisen" maalinsa Napolin paidassa 14. elokuuta 2008 Vllazniaa vastaan UEFA Cupin ottelussa. Hän viimeisteli maalin myös Benficaa vastaan, niin ikään UEFA Cupissa. Lokakuun 29. päivänä Denis teki uransa ensimmäisen hattutempun Serie A:ssa, kun Napoli voitti Regginan 3–0.
Denis on pelannut Argentiinan maajoukkueessa viisi ottelua: lokakuussa 2007 MM-karsintaottelussa Venezuelaa, marraskuussa 2007 MM-karsintaottelussa Boliviaa, elokuussa 2008 ystävyysottelussa Valko-Venäjää, syyskuussa 2008 MM-karsintaottelussa Perua ja marraskuussa 2008 ystävyysottelussa Skotlantia vastaan. Valko-Venäjä-ottelu oli ainoa, jossa hän pelasi avauskokoonpanossa.
Tiede, toiminta ja todellisuus
Tiede, toiminta ja todellisuus: Tieteellisen maailmankäsityksen filosofiset perusteet on Raimo Tuomelan tieteenfilosofinen teos. Kirja on ilmestynyt Gaudeamuksen Filosofinen kirjasto -sarjassa 1983.
Miss Gibraltar
Miss Gibraltar on vuosittain Gibraltarissa järjestettävä kauneuskilpailu. Ensimmäisen kerran kilpailun järjesti vuonna 1959 Vox Newspaper. Tuolloin voittajaksi selviytyi Viola Abudarham. Seuraavan kerran kilpailu järjestettiin vuonna 1964, ja siitä lähtien se on järjestetty joka vuosi.
Kilpailun voittaja pääsee edustamaan maata Miss Maailma -kilpailussa. Vuonna 2009 Miss Gibraltariksi valittu Kaiane Aldorino voitti Miss Maailma -kilpailun ensimmäisenä gibraltarilaisena. Aiemmin kukaan gibraltarilainen ei ollut päässyt kilpailussa edes finaaliin.
Voittajat
250px|pienoiskuva|oikea|Miss Maailma -kilpailun vuonna 2009 voittanut Kaiane Aldorino.
Karákalloksen luostari
Karákalloksen luostari (, myös Karakalloun luostari) on ortodoksinen luostari Athoksen autonomisessa luostaritasavallassa Kreikassa. Athoksen kahdenkymmenen luostarin välisessä hierarkiassa Karákallos on sijalla yksitoista.
thumb|left|240px|Karákalloksen luostari 1900-luvun alussa. Karákalloksen luostari on perustettu 1000-luvun alkupuolella. Sen perustaja oli mahdollisesti Karakalas-niminen munkki, josta luostari myös on saanut nimensä. Luostari mainitaan ensimmäisen kerran vuonna 1018, mutta se on saatettu joutua perustamaan myöhemmin uudelleen. Luostari hylättiin kokonaan 1200-luvulla merirosvojen ja latinalaisten hyökkäysten vuoksi. Se herätettiin uudelleen henkiin 1300-luvulla Palaiologos-suvun keisareiden Andronikos II ja Johannes V sekä Konstantinopolin patriarkan tuella. Luostari taantui ja tuhoutui uudelleen ja rakennettiin jälleen 1500-luvulla. Luostarissa oli suuri tulipalo vuonna 1875, jonka jälkeen suuri osa siitä rakennettiin uudelleen. Luostari paloi myös vuonna 1988, mutta on kunnostettu. Vuonna 2011 luostarissa oli 45 asukasta.
Luostari sijaitsee Athoksen niemimaan itäosassa vajaan kilometrin päässä niemimaan itärannikosta. Luostarin pääkirkko (katholikon) on rakennettu vuosina 1548–1564 ja laajennettu myöhemmin. Se on omistettu apostoleille Pietari ja Paavali. Luostarirakennuksiin kuuluva Pietarin torni on Athoksen suurin ja rakennettiin 1500-luvulla. Luostariin kuuluu viisi kappelia sen sisäpuolella ja kaksi sen ulkopuolella, sekä 18 keljaa. Luostarin pyhäinjäännöksiin kuuluvat muun muassa apostoli Bartolomeuksen ja Pyhän Kristoforoksen kallot. Luostarin kirjastossa on 279 käsikirjoitusta, noin 2 500 painettua kirjaa sekä historiallisia dokumentteja, kuten khrysobullia.
Karákallosta lähimmät luostarit ovat Filótheoksen luostari länsipuolella ja Ivíronin luostari luoteispuolella.
Billy Cox
pienoiskuva|Billy Cox Billy Cox (s. 1939 West Virginia, Yhdysvallat) on yhdysvaltalainen muusikko. Cox oli The Jimi Hendrix Experiencen basisti ja taustalaulaja vuonna 1970.
Bouchon
thumb|250px|Tyypillinen bouchon sisältä. Bouchon [buʃɔ̃] on ravintolatyyppi Lyonissa Ranskassa. Bistron kaltainen epämuodollinen bouchon tarjoilee perinteisiä lyonilaisia ruokalajeja, kuten makkaraa, hanhenmaksapateeta ja paistettua porsaanlihaa. Muihin ranskalaisen keittiön muotoihin verrattuna ruokalajit ovat melko rasvaisia, ja ne ovat lihapitoisia, erityispiirteenä sisäelimet. Seudulla on 20 virallisesti luokiteltua perinteistä bouchonia, mutta nimitystä käyttävät monet muutkin ravintolat. left|thumb|170px|Bouchon Le tablier vanhassa Lyonissa.
Bouchoneissa tarjoiltava ruoka ei yleensä edusta haute cuisinea, vaan paikoille on ominaista iloinen tunnelma ja omistajan läsnäolo.
Ranskan Grand Prix 1986
Ranskan Grand Prix 1986 oli Formula 1 -sarjan osakilpailu, joka ajettiin 6. heinäkuuta 1986 Paul Ricardin radalla. Kilpailun voitti toisesta ruudusta lähtenyt Nigel Mansell.
I Like It When You Die
I Like It When You Die on Anal Cuntin neljäs studioalbumi. Se julkaistiin vuonna 1997 levymerkillä Earache Records.
Kokoonpano
+
Sonny Weems
Clarence ”Sonny” Weems (s. 8. heinäkuuta 1986 West Memphis ) on yhdysvaltalainen koripalloilija.
Ura
Weems osallistui vuoden 2008 NBA:n varaustilaisuuteen, jossa Chicago Bulls varasi hänet 39. pelaajana. Hän ei onnistunut saamaan pelipaikkaa NBA:sta, joten hän siirtyi Colorado 14ersiin D-liigaan. Tammikuussa 2009 Weems siirtyi Denver Nuggetsin, jossa hän pelasi loppukauden. Kesällä 2009 Raptors palkkasi Weemsin. Hän edusti seuraa vuoteen 2011 asti, jolloin hän siirtyi liettualaiseen Žalgiris Kaunasiin. Samalla hänestä tuli ensimmäinen NBA-pelaaja, joka teki sopimuksen eurooppalaisen seuran kanssa työsulun alettua. Weems edusti seuraa yhden kauden ajan, mutta teki kesällä 2012 kolmivuotisen sopimuksen TsSKA Moskovan kanssa. Heinäkuussa 2015 Weems palasi NBA:han tehtyään sopimuksen Phoenix Sunsin kanssa.
David Strathairn
David Russell Strathairn (s. 26. tammikuuta 1949 San Francisco, Kalifornia, Yhdysvallat) on yhdysvaltalainen näyttelijä.
KV3
KV3 on Ramses III:n pojan hauta Kuninkaiden laaksossa. Se on tehty Uuden valtakunnan 20. dynastian aikaan, mutta käytetty myös bysanttilaisella kaudella. Haudasta on löydetty astioita. Sen seinäkoristeet B-käytävää lukuun ottamatta ovat lähes täysin irronneet. Roskien poltosta muodostunut savu on vahingoittanut sisäänkäynnin kattoa.